
CAIET DE SARCINI

a activităților  ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele
 de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile 
de tratare” și  ”curăţarea şi transportul zăpezii de pe 
căile publice din localitate şi menţinerea în
 funcţiune a acestora pe timp de polei sau
 de îngheţ” din cadrul serviciului de
 salubrizare al Municipiului Brad, 
județul Hunedoara




















CAPITOLUL I
Dispoziţii generale
ART. 1
 		(1) Prezentul caiet de sarcini este întocmit pentru activităţile specifice serviciului de salubrizare reglementate de Legea serviciului de salubrizare a localităţilor nr. 101/2006, republicată , cu modificările şi completările ulterioare.
(2) Prezentul caiet de sarcini este întocmit în concordanţă cu cerinţele şi obiectivele prevăzute în planurile de gestionare a deşeurilor la nivel naţional, judeţean, cu respectarea în totalitate a regulilor prevăzute în prezentul caiet de sarcini - cadru şi în regulamentul-cadru al serviciului de salubrizare, elaborat şi aprobat de Autoritatea Naţională de Reglementare pentru Serviciile Comunitare de Utilităţi Publice, denumită în continuare A.N.R.S.C.
ART. 2
(1) La întocmirea caietului de sarcini, Municipiul Brad a utilizat următorele: 
a) în conţinutul documentaţiei caietului de sarcini sunt preluate din caietul de sarcini - cadru toate condiţiile tehnice specifice fiecărei activităţi desfăşurate;
b) conţinutul caietului de sarcini cuprinde setul de formulare precizate ca fiind obligatorii în caietul de sarcini - cadru, la care se pot adăuga şi alte formulare considerate necesare pentru realizarea corespunzătoare a serviciului.
ART. 3
Caietul de sarcini se supune aprobării Consiliului Local al Municipiului Brad.
  
CAPITOLUL II
Obiectul caietului de sarcini
ART. 4
        Prezentul caiet de sarcini stabileşte condiţiile de desfăşurare a activităţilor specifice serviciului de salubrizare, respectiv, ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare” și ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ ” , stabilind cerinţele tehnice şi organizatorice minimale necesare funcţionării acestui serviciu în condiţii de eficienţă şi siguranţă.
ART. 5
(1) În sensul prezentului caiet de sarcini, Municipiul Brad are calitatea de delegatar.
(2) Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a  activităţilor componente ale serviciului de salubrizare indiferent de modul de gestiune adoptat.
ART. 6
          Caietul de sarcini face parte integrantă din documentaţia necesară desfăşurării activităţilor:
a) Măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare.
b) Curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ.
ART. 7
   Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă, siguranţa în exploatare,  precum şi sisteme de asigurare a calităţii, terminologie, condiţiile pentru certificarea conformităţii cu standarde relevante sau altele asemenea.
ART. 8
  Termenii, expresiile şi abrevierile utilizate sunt cele din regulamentul serviciului de salubrizare.
CAPITOLUL III
Cerinţe organizatorice minimale

SECŢIUNEA 1
Obligaţii de serviciu public în prestarea serviciului şi operarea infrastructurii aferente acestuia
ART. 9
	Operatorul are următoarele obligaţii de serviciu public:
	a) prestarea activităţii de salubrizare cu respectarea legislaţiei, normelor, prescripţiilor şi regulamentelor privind securitatea şi sănătatea în muncă, situaţiile de urgenţă, gospodărirea apelor, protecţia mediului, urmărirea comportării construcţiilor în timpul exploatării, precum şi cu respectarea tuturor obligaţiilor sale care îi revin conform legii şi/sau pe care şi le-a asumat prin contractul de delegare a gestiunii;
	b) exploatarea, întreţinerea şi reparaţia instalaţiilor şi utilajelor cu personal propriu şi/sau autorizat, în funcţie de complexitatea instalaţiei şi de specificul locului de muncă;
	c) elaborarea planurilor anuale de revizii şi reparaţii executate cu forţe proprii şi cu terţi;
	d) ţinerea evidenţei orelor de funcţionare a autospecialelor, instalaţiilor şi utilajelor;
	e) asigurarea personalului necesar pentru prestarea activităţilor asumate prin contractul de delegare sau prin hotărârea de dare în administrare;
	f)asigurarea conducerii operative prin dispecerat, la solicitarea scrisă a delegatarului şi cu recunoaşterea costurilor aferente în tarif;
	g) deţinerea unei dotări proprii cu instalaţii şi echipamente specifice necesare pentru prestarea activităţilor, în condiţiile stabilite prin contract sau prin hotărârea de dare în administrare;
	h) aplicarea metodelor performante de management, care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare privind achiziţiile publice, şi să asigure totodată respectarea cerinţelor specifice din legislaţia privind protecţia mediului;
ART. 10
   Prestarea activităţii de salubrizare se va realiza astfel încât să se asigure:
  a) continuitatea activităţii, indiferent de anotimp, cu respectarea prevederilor contractuale;
  b) adaptarea regimului de prestare a activităţii la cerinţele utilizatorului;
  c) verificarea calităţii activităţii prestate;
  d) respectarea instrucţiunilor/procedurilor interne de prestare a activităţii;
  e) ţinerea la zi a documentelor cu privire la prestarea activităţii;
  f) respectarea regulamentului serviciului de salubrizare aprobat de delegatar;
  g) prestarea activităţii pe baza principiilor de eficienţă economică;
  h) reînnoirea parcului auto, în condiţiile prevăzute în contractul de delegare;
  i) îndeplinirea indicatorilor de performanţă corelaţi cu ţintele/obiectivele asumate la nivel naţional, precum şi a indicatorilor de performanţă privind calitatea serviciului, aprobaţi de delegatar;
  j) asigurarea, pe toată durata de executare a activităţii, de personal calificat şi în număr suficient.
ART. 11
	Obligaţiile şi răspunderile personalului operativ al operatorului sunt cuprinse în regulamentul serviciului Municipiului Brad.

SECŢIUNEA a 2-a
Autorizaţii şi licenţe
ART. 12
	Operatorul va obţine şi menţine valabile pe toată perioada prestării activităţii:
  a) licenţele necesare pentru prestarea activităţii/activităţilor specifice serviciului de salubrizare eliberate de A.N.R.S.C., în conformitate cu prevederile legale în vigoare;
  b) orice alte permise, aprobări sau autorizaţii, inclusiv autorizaţia de mediu sau autorizaţia integrată de mediu, după caz.


SECŢIUNEA a 3-a
Personal şi instructaj
ART. 13
	(1) Operatorul îşi va angaja propriul personal şi va fi responsabil de comportamentul acestuia pe timpul desfăşurării activităţii. Toţi conducătorii auto şi ceilalţi angajaţi trebuie să deţină calificări relevante. Angajaţii vor fi instruiţi în mod corespunzător şi calificaţi pentru sarcinile lor, astfel încât echipamentele, instalaţiile, maşinile şi vehiculele utilizate să fie exploatate şi întreţinute în conformitate cu cerinţele contractuale.
	(2) Personalul cheie obligatoriu a face parte din echipa operatorului este Directorul General, Director Economic, Responsabil de mediu, Responsabil parc auto.
ART. 14
    Pe toată durata derulării contractului de delegare, operatorul are obligaţia să prezinte, la solicitarea delegatarului, lista nominală cu personalul angajat pentru prestarea activităţilor de salubrizare, pe categorii de personal, cu specificarea specializărilor/calificărilor profesionale ale personalului de conducere şi ale personalului de execuţie şi cu indicarea numărului de salariaţi angajaţi cu salariul minim brut pe ţară garantat la plată.
ART. 15
	Operatorul trebuie să poată, în orice moment, înlocui angajaţii în caz de concediu, boală sau alte indisponibilităţi.
ART. 16
	Operatorul va face cunoscut delegatarului persoana/persoanele din conducere desemnate să gestioneze şi supravegheze prestarea activităţii în numele său. În absenţa, din orice motiv, a persoanei/persoanelor din conducere, trebuie nominalizaţi înlocuitorul/înlocuitorii. Personalul de conducere şi înlocuitorii acestuia trebuie să aibă cunoştinţe temeinice tehnice şi trebuie să fie capabili să înţeleagă, să vorbească, să scrie şi să citească în limba română.
ART. 17
	Persoana cu responsabilităţi de conducere trebuie să fie autorizată/împuternicită să negocieze şi să încheie acorduri cu delegatarul cu privire la executarea de lucrări şi/sau servicii în legătură cu activitatea atribuită. Persoana cu responsabilităţi de conducere sau un reprezentant al operatorului împuternicit de aceasta trebuie să poată fi contactată şi disponibilă să se prezente la locul convenit într- un termen rezonabil, în funcţie de amploarea problemei, atunci când delegatarul solicită.
ART. 18
	Periodic, operatorul va efectua, conform prevederilor legale în vigoare, instructaje pentru ca personalul să fie permanent la curent cu aspecte operaţionale, situaţii de urgenţă, de protecţie a mediului, de securitate şi sănătate în muncă.
ART. 19
	În timpul executării serviciilor, personalului operatorului nu îi este permis să ceară sau să primească vreo formă de compensaţie sau gratificaţii din partea cetăţenilor sau a altor producători de deşeuri în scopul extinderii sau îmbunătăţirii calităţii serviciului.


SECŢIUNEA a 4-a
Echipament de protecţie

ART. 20
	Operatorul este responsabil de asigurarea echipamentului de protecţie şi de desfăşurarea tuturor operaţiunilor şi activităţilor în conformitate cu prevederile legale şi normele privind sănătatea şi securitatea în muncă.
ART. 21
Prevenirea situaţiilor de urgenţă şi măsurile de protecţie vor fi asigurate şi menţinute conform prevederilor legale în vigoare.


SECŢIUNEA a 5-a
Sistemul de management integrat
ART. 22
	Operatorul va implementa un sistem de management calitate - mediu, conform cerinţelor standardelor ISO 9001:2015 sau echivalent şi ISO 14001:2015 sau echivalent.
ART. 23
	Fiecare sistem de management va acoperi în mod obligatoriu toate activităţile de salubrizare prestate de operator.
ART. 24
	Operatorul trebuie să pună la dispoziţia delegatarului, la cerere, toate procedurile, instrucţiunile de lucru, auditurile şi rapoartele de evaluare, certificările şi auditurile de supraveghere şi recertificare aferente sistemului.
ART. 25
 		Operatorul va avea în vedere la proiectarea sistemelor de management cerinţele delegatarului privind raportarea datelor şi informaţiilor solicitate.
ART. 26
	Operatorul trebuie să se asigure că desfăşoară toate activităţile în condiţiile respectării standardelor de management al calităţii şi de mediu şi să ia măsuri pentru înlăturarea neconformităţilor.


SECŢIUNEA a 6-a
Comunicarea
ART. 27
    Operatorul are obligaţia să deruleze campanii de informare, conştientizare şi educare a utilizatorilor cu privire la desfăşurarea activităţilor de salubrizare, inclusiv cu privire la regulile de utilizare a recipientelor de colectare separată şi sancţiunile aplicabile în cazul nerespectării acestora, conform regulamentului serviciului de salubrizare aprobat de către delegatar.
ART. 28
  (1) Operatorul va informa operativ delegatarul cu privire la orice problemă ce afectează prestarea serviciului. Asemenea probleme vor fi prezentate în scris, împreună cu propunerile de rezolvare a situaţiei.
  (2) Dispoziţiile scrise date de către delegatar operatorului, în condiţiile legii şi a prevederilor contractuale, sunt obligatorii. În situaţia în care dispoziţiile date de către delegatar implică costuri suplimentare în sarcina operatorului, acesta poate solicita modificarea tarifului.
ART. 29
  (1) Operatorii au obligaţia să facă publice propriile date de contact la care utilizatorii pot depune sesizări/petiţii cu privire la activităţile de salubrizare prestate, inclusiv să înfiinţeze, la solicitarea delegatarului, un serviciu de dispecerat.
  (2) Operatorul nu va condiţiona prestarea serviciului de existenţa unei reclamaţii de la utilizator.
  (3) La sfârşitul fiecărei perioade de raportare prevăzută în actul de atribuire a activităţii, operatorul are obligaţia să informeze delegatarul cu privire la numărul cererilor sau reclamaţiilor privind prestarea serviciului şi asupra modului de rezolvare a acestora.
  
SECŢIUNEA a 7-a
Monitorizarea activităţii
ART. 30
    Delegatarul are dreptul să monitorizeze continuitatea şi calitatea activităţii prestate de operator, în condiţiile prevăzute în contractul de delegare sau în hotărârea de dare în administrare, după caz.
ART. 31
  (1) Operatorul are obligaţia să coopereze pe deplin cu delegatarul în scopul monitorizării şi controlului activităţilor prestate şi să permită delegatarului să inspecteze toate înregistrările şi documentele, inclusiv cele contabile, în legătură cu activitatea/activităţile de salubrizare atribuită/e.
  (2) Operatorul are obligaţia să permită delegatarului să inspecteze toate instalaţiile, echipamentele şi vehiculele utilizate la prestarea activităţii/activităţilor de salubrizare atribuită/e.
  (3) Pentru activităţile de salubrizare desfăşurate pe căile publice, delegatarul va desemna persoane pentru recepţia serviciilor executate. Recepţia se va face zilnic, la sfârşitul programului de lucru, în prezenţa unui reprezentant al operatorului, încheindu-se proces verbal de recepţie semnat de ambele părţi. Reprezentantul delegatarului va nota observaţiile sale în procesul verbal de recepţie. În situaţia în care nu se realizează recepţia serviciilor până la sfârşitul programului, se consideră că respectivele servicii au fost executate în condiţii optime. Litigiile legate de recepţia serviciilor se soluţionează pe cale amiabilă în termen de 15 zile de la data apariţiei lor sau, în caz contrar, de către instanţa de judecată competentă.
ART. 32
  (1) Delegatarul va fi informat de către operator despre orice inspecţie/control programată/programat de alte autorităţi şi va putea participa la acestea.
  (2) Delegatarul are dreptul să organizeze şedinţele de management al serviciilor cu participarea operatorului şi, dacă este cazul, a altor operatori care prestează activităţi pe fluxul deşeurilor.

SECŢIUNEA a 8-a
Securitatea obiectivelor și instalațiilor
ART. 33
        (1) Intrarea în obiectivele administrate de operator este controlată și limitată de către acesta la persoanele autorizate să intre în incintă pentru motive cu operarea, întreținerea, controlul şi monitorizarea activităţilor. Alte persoane, cum ar fi vizitatori sau grupuri organizate în scopuri educative, vor fi admise doar cu acceptul operatorului şi informarea delegatarului.
  (2) Regulile privind accesul la obiective se stabilesc de către operator şi se comunică delegatarului.
ART. 34
	Operatorul este pe deplin responsabil cu asigurarea pazei şi a integrităţii protecţiei perimetrale pentru toate obiectivele.
ART. 35
	Orice incident neobişnuit privind securitatea este notificat autorităţilor competente de ordine publică şi înregistrat în baza de date a operatorului. Operatorul raportează delegatarului orice incident semnificativ legat de pătrunderi, stricăciuni sau pierderi. Operatorul şi delegatarul analizează orice astfel de incident şi evaluează caracterul adecvat al măsurilor de securitate ce trebuie luate pentru evitarea apariţiei unor evenimente asemănătoare pe viitor.
ART. 36
	Operatorul are obligaţia să implementeze un plan de intervenţii în caz de evenimente neprevăzute şi să instruiască personalul pentru a fi pregătit să intervină în cazul situaţiilor de urgenţă, cum ar fi incendii, fum şi scurgeri de materiale periculoase.
 
SECŢIUNEA a 9-a
Amenajarea bazei de lucru
ART. 37
	Operatorul are obligaţia de a amenaja şi autoriza cel puţin o bază de lucru operaţională, al cărei amplasament să fie situat în zona delegată sau în proximitatea acesteia, în situaţia în care aceasta nu îi este concesionată sau pusă la dispoziţie de către delegatar.
ART. 38
	Baza de lucru operaţională trebuie să fie organizată încât să asigure:
    a) gararea în condiţii optime a maşinilor/echipamentelor cu care operatorul prestează activităţile ce i-au fost delegate conform contractului semnat între părţi, în vederea asigurării disponibilităţii imediate a acestora;
             b) desfăşurarea în bune condiţii a operaţiilor de întreţinere a maşinilor şi echipamentelor, astfel încât acestea să fie disponibile şi utilizabile la întreaga capacitate pe toată durata derulării contractului.
ART. 39
   Baza de lucru concesionată sau dată în administrare de către delegatar nu poate fi sub nicio formă utilizată pentru desfăşurarea de activităţi care nu fac obiectul contractului de delegare încheiat cu acesta.




SECŢIUNEA a 10-a
Sistemul informatic şi baza de date a operaţiunilor

ART. 40
  (1) Operatorul are obligaţia să implementeze un sistem informatic şi o bază electronică de date a operaţiunilor desfăşurate, unde vor fi înregistrate, stocate şi procesate toate datele legate de activitatea acestuia.
  (2) Sistemul informatic trebuie să poată genera rapoarte zilnice, lunare, trimestriale şi anuale prin agregarea şi procesarea numărului mare de înregistrări primite zilnic pentru fiecare activitate a serviciului/obiectiv în parte şi per total.
  (3) (se trece în cazul gestiunii delegate) Sistemul informatic şi baza de date a operaţiunilor vor fi implementate încă din perioada de mobilizare prevăzută de contractul de delegare a gestiunii/hotărârii de dare în administrare şi trebuie să fie utilizabile la data începerii prestării activităţii/activităţilor.
ART. 41
	Operatorul este liber să aleagă soluţiile hardware şi software de realizare a sistemului informatic, ţinând seama de cerinţele minime privind raportarea.
ART. 42
	Operatorul actualizează zilnic baza de date cu cantităţile de deşeuri aferente activităţilor/operaţiunilor desfăşurate, defalcat pe fiecare unitate/subdiviziune administrativ-teritorială din care au fost colectate.
ART. 43
  (1) La cererea delegatarului, operatorul va prezenta un raport privind serviciile similare prestate pe baza contractelor de delegare încheiate cu alţi delegatari, precum şi pentru serviciile similare prestate către alţi operatori cu care se află în raporturi contractuale.

CAPITOLUL IV
Măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare

ART. 44
	Operatorul are obligaţia de a presta activitatea de măturat, spălat şi stropit a căilor publice rutiere şi pietonale, în aria administrativ-teritorială a Municipiul Brad județul Hunedoara.

ART. 45
  (1) Căile publice rutiere pe care se execută operaţiunea de măturat mecanizat, incluzând podurile, pasajele, parcările şi staţiile publice sunt prezentate în Anexa nr. 2.
  (2) Suprafaţa maximă carosabil măturată mecanizat/zi este de 64.416 mp/zi (se va completa cu valoarea cea mai mare a suprafeţei totale măturată mecanic/zi prevăzută în tabelul din anexa privind Căile publice rutiere pe care se execută operaţiunea de măturat mecanizat, incluzând podurile, pasajele, parcările şi staţiile publice).
  (3) Suprafaţa totală carosabil măturată mecanizat/săptămână este de 128.832mp/săptămână (se va calcula şi completa cu suma suprafeţelor totale/zi, aferente zilelor din săptămână, prevăzute în tabelul din anexa privind Căile publice rutiere pe care se execută operaţiunea de măturat mecanizat, incluzând podurile, pasajele, parcările şi staţiile publice).
  (4) Suprafaţa totală carosabil măturată mecanizat/an este de 6.717.300,48 mp/an (se va calcula şi completa cu produsul dintre suprafaţa totală carosabil măturată mecanizat/săptămână şi numărul de săptămâni din an, respectiv 52,14 săptămâni/an).
ART. 46
  (1) Operatorul are obligaţia de a presta operaţiunea de măturat mecanizat pe căile publice rutiere cu autospecialele, deţinute în proprietate, leasing sau care fac obiectul unor contracte de închiriere şi/sau antecontracte de vânzare-cumpărare, după cum urmează:
- autospecială de  măturat – minim 1 buc
- autospecială de stropit – minim  1 buc
- autoutilitară capacitate max 3,5 tone – minim 1 buc.
  (2) În oferta tehnică, ofertantul va prezenta o listă detaliată cu autospecialele pe care le va utiliza în operaţiunea de măturat mecanizat carosabil şi care vor rămâne în posesia/folosinţa sa după data încetării contractului de delegare, inclusiv dovezile privind modul de deţinere al acestora, în caz contrar oferta fiind considerată neconformă.
  (3) Pentru a demonstra că numărul de autospeciale de măturat mecanizat ofertate este suficient, ofertantul va prezenta, în oferta tehnică, modul de calcul al necesarului minim de autospeciale/utilaje, din care să rezulte că este îndeplinită următoarea relaţie: 
				

unde:
    S - suprafaţa maximă carosabil măturată mecanizat/zi (mp);
          6,5(ore)-timpul efectiv de măturat al autospecialei în cadrul programului de lucru de 8 ore;
    N_i - numărul de autospeciale de măturat mecanizat cu aceleaşi caracteristici tehnice;
    v_i - viteza de lucru a autospecialei/utilajului i (km/h);
    l_i - lăţimea de acţiune/măturat a utilajului i (m);
    s_i -  numărul de schimburi/zi în care este folosit utilajul i.
ART. 47
  (1) Căile publice rutiere pe care se execută operaţiunea de măturat manual, incluzând podurile,pasajele, staţiile publice,parcările publice şi parcările de reşedinţă sunt prezentate în Anexa nr. 3 la prezentul caietul de sarcini.
  (2) Suprafaţa maximă carosabil măturată manual/zi este de 14.343 mp/zi (se va completa cu valoarea cea mai mare a suprafeţei totale măturată manual/zi prevăzută în tabelul din anexa privind Căile publice rutiere pe care se execută operaţiunea de măturat manual, incluzând podurile, pasajele, parcările si staţiile publice).
  (3) Suprafaţa totală carosabil măturată manual/săptămână este de 68.424 mp/săptămână (se va calcula si completa cu suma suprafeţelor totale/zi, aferente zilelor din săptămână, prevăzute în tabelul din anexa privind Căile publice rutiere pe care se execută operaţiunea de măturat manual, incluzând podurile, pasajele, parcările şi staţiile publice).
  (4) Suprafaţa totală carosabil măturată manual/an este de 3.567.627,36 mp/an (se va calcula şi completa cu produsul dintre suprafaţa totală carosabil măturată manual/săptămână şi numărul de săptămâni din an, respectiv 52,14 săptămâni/an).
ART. 48
  (1) Căile publice rutiere pe care se execută operaţiunea de stropit, incluzând podurile, pasajele, parcările şi staţiile publice sunt prezentate în Anexa nr. 4 la prezentul caiet de sarcini.
  (2) Suprafaţa maximă carosabil stropită/zi este de 86.816 mp/zi (se va completa cu valoarea cea mai mare a suprafeţei totale stropită/zi prevăzută în tabelul din anexa privind Căile publice rutiere pe care se execută operaţiunea de stropit, incluzând podurile, pasajele, parcările şi staţiile publice).
  (3) Suprafaţa totală carosabil stropită /săptămână este de 607.712 mp/săptămână (se va calcula şi completa cu suma suprafeţelor totale/zi, aferente zilelor din săptămână, prevăzute în tabelul din anexa privind Căile publice rutiere pe care se execută operaţiunea de stropit, incluzând podurile, pasajele, parcările şi staţiile publice).
  (4) Suprafaţa totală carosabil stropită/an este de 19.192.557,83 mp/an (se va calcula şi completa cu produsul dintre suprafaţa totală carosabil stropită/săptămână şi numărul de săptămâni din an, respectiv 52,14 săptămâni/an).
  (5) Pentru a demonstra că numărul de autospeciale de stropit ofertate este suficient, ofertantul va prezenta, în oferta tehnică, modul de calcul al necesarului minim de autospeciale/utilaje, din care să rezulte că este îndeplinită următoarea relaţie: (a se vedea imaginea asociată).
			

    unde:
    S - suprafaţa maximă carosabil stropită/zi (mp);
    5,5 (ore) - timpul efectiv de stropit al autospecialei în cadrul programului de lucru de 8 ore;
    N_i - numărul de autospeciale/utilaje de stropit cu aceleaşi caracteristici tehnice;
    v_i - viteza de lucru a autospecialei/utilajului i (km/h);
    l_i - lăţimea de acţiune/stropit a autospecialei/utilajului i (m);
    s_i - numărul de schimburi/zi în care este utilizată autospeciala i.

ART. 49
  (1) Căile publice rutiere pe care se execută operaţiunea de spălat, incluzând podurile, pasajele, parcările şi staţiile publice sunt prezentate în anexa nr. 5.
  (2) Suprafaţa maximă carosabil spălata/zi este de 8564 mp/zi.
  (3) Suprafaţa totală carosabil spălata/săptămână este de 8564 mp/săptămână.
  (4) Suprafaţa totală carosabil spălata/an este de 59948 mp/an .
ART. 50 
  (1) Operatorul are obligaţia de a presta operaţiunea de spălat căi publice cu autospeciale, deţinute în proprietate, leasing sau care fac obiectul unor contracte de închiriere şi/sau antecontracte de vânzare- cumpărare, conform necesarului prevăzut mai sus.
  (2) În oferta tehnică, ofertantul va prezenta o listă detaliată cu autospecialele pe care le va utiliza în executarea operaţiunii de spălat căi publice şi care vor rămâne în posesia/folosinţa sa după data încetării contractului de delegare, inclusiv dovezile privind modul de deţinere al acestora, în caz contrar oferta fiind considerată neconformă.


ART. 51
  (1) Ofertantul va prezenta, în oferta tehnică, dovezile din care rezultă că autospecialele ofertate sunt deţinute în proprietate, leasing financiar sau fac obiectul unor antecontracte de vânzare-cumpărare, în caz contrar oferta fiind considerată neconformă.
  (2) În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată/neachitată a investiţiilor realizate în autospeciale de natura bunurilor de retur, în conformitate cu prevederile art. 37 alin. (2)  şi (3) din Legea nr. 101/2006 , republicată, cu modificările şi completările ulterioare.
  (3) Pentru a demonstra că numărul de autospeciale de spălat ofertate este suficient, ofertantul va prezenta, în oferta tehnică, modul de calcul al necesarului minim de autospeciale/utilaje, din care să rezulte că este îndeplinită următoarea relaţie: (a se vedea imaginea asociată)
               				

    unde:
    S - suprafaţa maximă carosabil spălata/zi (mp);
    5,5 (ore) - timpul efectiv de spălat al autospecialei în cadrul programului de lucru de 8 ore;
    N_i - numărul de autospeciale/utilaje de spălat cu aceleaşi caracteristici tehnice;
    v_i - viteza de lucru a autospecialei/utilajului i (km/h);
    l_i - lăţimea de acţiune/spălat a autospecialei/utilajului i (m);
    s_i - numărul de schimburi/zi în care este utilizată autospeciala i.
ART. 52
  (1) Căile publice rutiere pe care se execută operaţiunea de răzuit rigole sunt prezentate în Anexa nr. 6 .
  (2) Suprafaţa totală răzuită anual este de 247.554 mp/an.
ART. 53
  (1) Pe durata derulării contractului de delegare, suprafeţele programate prevăzute în prezentul caiet de sarcini vor putea suferi modificări şi completări cauzate de reactualizări ale măsurătorilor şi/sau de lucrări de refacere, modernizare şi extindere a căilor publice.
  (2) Modificările şi completările aduse suprafeţelor programate prevăzute în prezentul caiet de sarcini vor face obiectul unor acte adiţionale încheiate la contractul de delegare.
ART. 54
  (1) Coşurile stradale concesionate/predate şi frecvenţa de colectare sunt prezentate în Anexa nr. 7 la prezentul caiet de sarcini.
  (2)  Deşeurile reziduale colectate din coşurile stradale şi de pe căile publice vor fi transportate la staţia/instalaţia de tratare mecano-biologică S.C. Supercom S.A.
  (3) Cantitatea anuală de deşeuri reziduale estimată a fi colectată, în primul an de operare, din coşurile stradale şi de pe căile publice este de 200,66 tone/an, respectiv de 0,54 tone/zi.
ART. 55
  (1) Operatorul are obligaţia de a presta transportul deşeurilor reziduale colectate din coşurile stradale şi de pe căile publice cu autospeciale compactoare, deţinute în proprietate, leasing sau care fac obiectul unor contracte de închiriere şi/sau antecontracte de vânzare-cumpărare, conform necesarului prevăzut mai sus.
  (2) În oferta tehnică, ofertantul va prezenta o listă detaliată cu autospecialele compactoare pe care le va utiliza în operaţiunea de transport deşeuri reziduale colectate din coşurile stradale şi de pe căile publice şi care vor rămâne în posesia/folosinţa sa după încetarea contractului de delegare, inclusiv dovezile privind modul de deţinere al acestora, în caz contrar oferta fiind considerată neconformă.
ART. 56
  (1) Operatorul trebuie să asigure autospecialele şi/sau recipientele necesare pentru colectarea şi transportul întregii cantităţi de deşeuri stradale de pământ şi pietre provenite din măturatul manual al căilor publice şi din răzuitul rigolelor.
  (2) Ofertantul va prezenta, în oferta tehnică, dovezile din care rezultă că autospecialele ofertate sunt deţinute în proprietate, leasing financiar sau fac obiectul unor antecontracte de vânzare-cumpărare, în caz contrar oferta fiind considerată neconformă.
  (3) În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată/neachitată a investiţiilor realizate în autospeciale de natura bunurilor de retur, în conformitate cu prevederile art. 37 alin. (2)  şi (3) din Legea nr. 101/2006 , republicată, cu modificările şi completările ulterioare.
ART. 57
  (1) Pentru fiecare operaţiune aferentă activităţii se stabileşte/fundamentează un tarif.
  (2) Cheltuielile cu amortizarea utilajelor multifuncţionale/autospecialelor utilizate în mai multe operaţiuni specifice activităţii, inclusiv în operaţiunile de deszăpezire/combatere a poleiului de pe căile publice, se vor repartiza proporţional cu timpul de utilizare al utilajelor/autospecialelor în operaţiunile respective ori cu alte elemente relevante.


CAPITOLUL V
Curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ

ART. 58
	Operatorul are obligaţia de a presta activitatea de curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ, în aria teritorială a Municipiului Brad județul Hunedoara.
ART. 59
  (1) Căile publice rutiere pe care se execută curăţarea mecanizată a zăpezii, incluzând podurile, pasajele, parcările şi staţiile publice, sunt prevăzute în Anexa nr. 8 la prezentul caiet de sarcini.
  (2) Suprafaţa totală deszăpezită a căilor publice rutiere/trecere este de 477.001,10 mp/trecere (se va calcula şi completa cu suma dintre suprafaţa totală deszăpezită/trecere aferentă căilor publice rutiere cu grad de prioritate 1 şi suprafaţa totală deszăpezită/trecere aferentă căilor publice rutiere cu grad de prioritate 2), din care:
  a) 198.364,10 mp/trecere, suprafaţa totală a căilor publice rutiere, cu grad de prioritate 1, deszăpezită/trecere (se va completa cu suprafaţa totală deszăpezită/trecere prevăzută în anexa 9, pe care se execută curăţarea mecanizată a zăpezii);
  b) 278.637 mp/trecere, suprafaţa totală a căilor publice rutiere, cu grad de prioritate 2, deszăpezită//trecere (se va completa cu suprafaţa totală deszăpezită/trecere prevăzută în anexa 10 privind Căile publice rutiere, cu grad de prioritate 1, pe care se execută curăţarea mecanizată a zăpezii).
  (3) Căile publice rutiere cu grad de prioritate 1 cuprind toate arterele/străzile şi podurile/pasajele pe care circulă mijloacele de transport în comun, la care intervenţiile de curăţare a zăpezii trebuie să înceapă în cel mult o oră de apariţia zăpezii, iar cele cu grad de prioritate 2, restul căilor publice rutiere.
  (4) Numărul total de zile/an în care se estimează că va ninge este de 20 zile/an (se va calcula şi completa cu media zilelor din ultimii 3 ani în care a nins).
  (5) Suprafaţa totală a căilor publice rutiere estimată a fi deszăpezită/an este de 9.540.022 mp/an.
ART. 60
  (1) Operatorul are obligaţia de a presta operaţiunea de curăţare mecanizată a zăpezii de pe căile publice rutiere cu autospeciale/utilaje, deţinute în proprietate, leasing sau care fac obiectul unor contracte de închiriere şi/sau antecontracte de vânzare-cumpărare, după cum urmează:
- autobasculantă 6x6 cu lamă și răspânditor – minim 1 buc
- utilaj cu tracțiune 4x4 cu lamă și răspânditor – minim 2 buc
- unimog 4x4 cu lamă și răspânditor – minim 1 buc
- tractor cu lamă – minim 1 buc
- autobasculantă cu lamă și răspânditor – minim 2 buc
- încărcător frontal – minim 2 buc
  (2) În oferta tehnică, ofertantul va prezenta o listă detaliată cu autospecialele/utilajele pe care le va utiliza în executarea operaţiunii de curăţare mecanizată a zăpezii şi care vor rămâne în posesia/folosinţa sa după data încetării contractului de delegare, inclusiv dovezile privind modul de deţinere al acestora, în caz contrar oferta fiind considerată neconformă.
ART. 61
  (1) Operatorul trebuie să asigure autospecialele/utilajele necesare pentru executarea operaţiunii de curăţare mecanizată a zăpezii de pe căile publice rutiere, prevăzute mai sus.
  (2) Ofertantul va prezenta, în oferta tehnică, dovezile din care rezultă că autospecialele ofertate sunt deţinute în proprietate, leasing financiar sau fac obiectul unor antecontracte de vânzare-cumpărare, în caz contrar oferta fiind considerată neconformă.
  (3) În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată/neachitată a investiţiilor realizate în autospecialele/utilajele de natura bunurilor de retur, în conformitate cu prevederile art. 37 alin. (2)  şi (3) din Legea nr. 101/2006, republicată, cu modificările şi completările ulterioare.
  (4) Pentru a demonstra că numărul de autospeciale/utilaje de curăţat zăpada ofertate este suficient, ofertantul va prezenta, în oferta tehnică, modul de calcul al necesarului minim de autospeciale/utilaje, din care să rezulte că este îndeplinită următoarea relaţie: 
                                                                                 

  unde:
S- suprafaţa totală deszăpezită a căilor publice rutiere, cu grad de prioritate 1/trecere (mp);
7,5 (ore) - timpul efectiv de curăţat zăpada al autospecialei în cadrul programului de lucru de 8 ore;
n_i - numărul de autospeciale/utilaje de curăţat zăpada cu aceleaşi caracteristici tehnice;
v_i - viteza medie de lucru a utilajului i (km/h);
l_i - lăţimea de acţiune a utilajului i (m);
s_i - numărul de schimburi/zi în care este utilizată autospeciala i.
ART. 62
  (1) Staţiile mijloacelor de transport în comun şi refugiile pentru călători, inclusiv intrările la staţiile de metrou la care se asigură curăţarea manuală a zăpezii sunt prevazute în Anexa nr. 11 la prezentul caiet de sarcini.
  (2) Suprafaţa totală a staţiilor mijloacelor de transport în comun, deszăpezită manual/trecere este de 1650 mp/trecere .
  (3) Suprafaţa totală a staţiilor mijloacelor de transport în comun, estimată a fi deszăpezită manual/an este de 33.000 mp/an (se va calcula şi completa cu produsul dintre suprafaţa totală a staţiilor mijloacelor de transport în comun, inclusiv a intrărilor la staţiile de metrou, deszăpezită manual/trecere şi numărul total de zile/an în care se estimează că ninge).
ART. 63
	(1)Trotuarele adiacente trecerilor de pietoni,  unităţilor sanitare,  unităţilor de învăţământ şi altor instituţii publice de interes 
local şi/sau naţional la care se asigură curăţarea manuală a zăpezii sunt prevăzute în Anexa nr. 12  la prezentul caiet de sarcini.
  (2) Suprafaţa totală a trotuarelor adiacente trecerilor de pietoni, inclusiv a trotuarelor adiacente instituţiilor de interes local şi/sau naţional, deszăpezită manual/trecere este de 1950 mp/trecere.
  (3) Suprafaţa totală a trotuarelor adiacente trecerilor de pietoni, inclusiv a trotuarelor adiacente instituţiilor de interes local şi/sau naţional, estimată a fi deszăpezită manual/an este de 39.000 mp/an.
ART. 64
  (1) Operatorul are obligaţia de a transporta la spaţiile de depozitare zăpada curăţată de pe căile publice.
  (2) Amplasamentele spaţiilor de depozitare a zăpezii rezultate din operaţiunile de deszăpezire sunt prezentate în Anexa nr. 13 la prezentul caiet de sarcini.
  (3) Volumul de zăpadă/trecere provenită de pe căile publice rutiere, cu grad de prioritate 1, deszăpezite mecanizat, calculat potrivit formulei:
		  

    unde:
    S deszăpezită CR/trecere - suprafaţa totală deszăpezită a căilor publice rutiere/trecere, (mp);
    h - înălţimea/grosimea medie multianuală a stratului de zăpadă, din ultimii 3 ani, conform datelor preluate de la Administraţia Naţională de Meteorologie (m);
    5 - gradul de compactare al zăpezii în cazul deszăpezirii mecanice, este de 5 mc/trecere (se va calcula şi completa cu valoarea raportului).
  (4) Volumul de zăpadă/trecere provenită de pe căile publice pietonale deszăpezite mecanizat, calculat potrivit formulei:
			

    V zăpadă CP/trecere = (S deszăpezită CR/trecere)/4 x h
    unde:
    S deszăpezită CR/trecere - suprafaţa totală deszăpezită a căilor publice pietonale/trecere (mp);
    h - înălţimea/grosimea medie multianuală a stratului de zăpadă, din ultimii 3 ani, conform datelor preluate de la Administraţia Naţională de Meteorologie (m);
    4 - gradul de compactare al zăpezii în cazul deszăpezirii manuale, este de ... mc/trecere (se va calcula şi completa cu valoarea raportului).
  (5) Volumul total de zăpadă/trecere transportată la spaţiile de depozitare, provenită din deszăpezirea căilor publice rutiere şi căilor publice pietonale, este de 9.540,02 mc/trecere (se va calcula şi completa cu suma dintre V zăpadă CR/trecere şi V zăpadă CP/trecere).
  (6) Volumul total de zăpadă estimat a fi transportat/an la spaţiile de depozitare este de 190.800,44 mc/an.
ART. 65
  (1) Operatorul are obligaţia de a presta operaţiunea de transport a zăpezii cu autospeciale, deţinute în proprietate, leasing sau care fac obiectul unor contracte de închiriere şi/sau antecontracte de vânzare-cumpărare, conform detalierii de mai sus.
  (2) În oferta tehnică, ofertantul va prezenta o listă detaliată cu autospecialele/utilajele pe care le va utiliza în executarea operaţiunii de transport zăpadă şi care vor rămâne în posesia/folosinţa sa după încetarea contractului de delegare, inclusiv dovezile privind modul de deţinere al acestora, în caz contrar oferta fiind considerată neconformă.
ART. 66
  (1) Operatorul trebuie să asigure autospecialele/utilajele necesare pentru executarea operaţiunii de transport a zăpezii, prevăzute mai sus.
  (2) Ofertantul va prezenta, în oferta tehnică, dovezile din care rezultă că autospecialele/utilajele ofertate sunt deţinute în proprietate, leasing financiar sau fac obiectul unor antecontracte de vânzare- cumpărare, în caz contrar oferta fiind considerată neconformă.
  (3) În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată/neachitată a investiţiilor realizate în autospecialele/utilajele de natura bunurilor de retur, în conformitate cu prevederile art. 37 alin. (2) şi (3) din Legea nr. 101/2006, republicată, cu modificările şi completările ulterioare.
  (4) Pentru a demonstra că numărul de autospecialele ofertate pentru transportul zăpezii provenite din deszăpezirea căile publice este suficient, ofertantul va prezenta, în oferta tehnică, modul de calcul al necesarului minim de autospeciale/utilaje de transport, din care să rezulte că este îndeplinită următoarea relaţie: (a se vedea imaginea asociată) unde:	

    V zăpadă CR/trecere - volumul de zăpadă/trecere provenită de pe căile publice rutiere, cu grad de prioritate 1, deszăpezite mecanizat (mc);
    V zăpadă CP/trecere- volumul de zăpadă/trecere provenită de pe căile publice pietonale deszăpezite manual (mc);
    a_i - numărul de utilaje de aceeaşi capacitate;
    b_i - capacitatea de transport a autospecialei (mc);
    c_i - numărul de curse efectuate/schimb;
    d_i - numărul de schimburi/zi;
    5 - numărul de zile alocat pentru transportul zăpezii după terminarea deszăpezirii.
ART. 67
  (1) Căile publice rutiere ce trebuie menţinute în funcţiune prin combaterea poleiului şi a îngheţului sunt prezentate în Anexa nr. 14 la prezentul caietul de sarcini.
  (2) Suprafaţa totală combatere polei pe căile publice rutiere este de 336.731.10  mp/trecere.
  (3) Suprafaţa totală combatere polei pe căile publice rutiere este de 6.734.622 mp/an.
ART. 68
  (1) Operatorul are obligaţia de a presta operaţiunile necesare pentru combaterea poleiului cu autospeciale/utilaje de împrăştiat material antiderapant, deţinute în proprietate, leasing sau care fac obiectul unor contracte de închiriere şi/sau antecontracte de vânzare-cumpărare, conform necesarului minim prevăzut mai sus.
  (2) În oferta tehnică, ofertantul va prezenta o listă detaliată cu autospecialele/utilajele pe care le va utiliza în executarea operaţiunii de combatere a poleiului şi a îngheţului şi care vor rămâne în posesia/folosinţa sa după încetarea contractului de delegare, inclusiv dovezile privind modul de deţinere al acestora, în caz contrar oferta fiind considerată neconformă.
ART. 69
  (1) Operatorul trebuie să asigure autospecialele/utilajele de împrăştiat material antiderapant necesare combaterii poleiului, conform necesarului minim prevăzut mai sus.
  (2) Ofertantul va prezenta, în oferta tehnică, dovezile din care rezultă că autospecialele/utilajele ofertate sunt deţinute în proprietate, leasing financiar sau fac obiectul unor antecontracte de vânzare- cumpărare, în caz contrar oferta fiind considerată neconformă.
  (3) În cazul încetării înainte de termen a contractului de delegare, din motive neimputabile operatorului, delegatarul va plăti operatorului valoarea rămasă neamortizată/neachitată a investiţiilor realizate în autospecialele/utilajele de natura bunurilor de retur, în conformitate cu prevederile art. 37 alin. (2) şi (3) din Legea nr. 101/2006, republicată, cu modificările şi completările ulterioare.
  (4) Pentru a demonstra că numărul de autospeciale/utilaje de împrăştiat material antiderapant ofertate este suficient, ofertantul va prezenta, în oferta tehnică, modul de calcul al necesarului minim de autospeciale/utilaje, din care să rezulte că este îndeplinită următoarea relaţie: n	

    unde:
    S - suprafaţa totală combatere polei/trecere (mp);
    5,5 (ore) - timpul efectiv de împrăştiere material antiderapant în cadrul programului de lucru de 8 ore;
    n_i - numărul de autospeciale/utilaje pentru combaterea poleiului cu aceleaşi caracteristici tehnice;
    v_i - viteza de lucru a utilajului i (km/h);
    l_i - lăţimea de acţiune a utilajului i (m);
    s_i - numărul de schimburi/zi în care este folosit utilajul i.
ART. 70
    Operatorul are obligaţia de a asigura stocurile de materiale antiderapante până la data de 15 octombrie a fiecărui an de concesiune.Pe măsură ce stocurile de materiale scad la jumătate, acestea vor fi refăcute, în maximum 10 zile de la constatare, prin achiziţionarea cantităţilor necesare.
ART. 71. 
  Anexele nr. 1 - 14 fac parte integrantă din prezentul Caiet de sarcini.


Inițiator
PRIMAR
Florin CAZACU
